
069.1.3.1

Titelpagina ARA BRUSSEL REKENKAMERS ROLREKENINGEN  2695

==========================================================

069.1.3.2

Dit is die rekeninge GODERTS VAN BEEST SCOUTHEIT VAN MASELANT ingaende opten xx dach in januario int jair ons heren M ende iiii C ende weder uytgaende opten xxiiii dach in augusto int jair ons heren M iiii C ende een, ii peter voir iii gulden  iii francken voir iiii gulden  iii aude sci;de voir v gulden holl. ende den holl. gulden voir lii groten ende den nyen gulden gelres voir xxxvi groten gerekent - inden irsten ontfaen van broeken ende forefeyten die gevallen sijn binnen den tide voirscreven

OS
inden irsten ontfaen van GHEIT VILT HEINE VRIEZEN SOEN van enen wilcoer sijn ghijzelgelt te betalen iiii nye gulden ende xii gr. maken iii gulden holl.

BERCHEN
item JAN DIE LAET van wantalen voir die scepenen geiffent voir den vonnis om iiii nye gulden maken ii 1/3 gulden holl. xiiii groten
item MAES TORRE om dat hi LOUKEN gepandt hadde des ic hem niet en gescout dair af geiffent voir den vonnis om iiii 1/3 gulden holl. xviii groten

HEES
item DIRC YMMEN van wantalen voir die scepenen want hi dincheftich was tegen JACOB SCELEN geiffent dair af voir den vonnis om xii gulden holl.
item TROEST VAN RUNNEN van enen wilcoer geiffent biden scoutheit van den Bosch om xiiii nye gulden maken ix 1/3 gulden holl. x groten
item WAUTGER GROETAERTS SOEN om dat sijn soen die uytsinnich ende altemael dwaes was in rasernyen doetsloech HEYNE COELEN SOEN dair Wautger voirs. voirvluchtich af waert ende ontruemde om anxt van den heer dair af gebetert biden scoutheit vanden Bosch om xl nye gulden maken xxvii gulden holl. xxxvi groten

MAREN
item LODE LOUWERS SOEN van wantalen opten Mazedike geiffent voir den vonnis des heemraets om viii nye gulden maken x 1/3 gulden holl. ii groten



item MARGRIET VAN GENPE om dat sij hoeren Mazedijc niet te tide gemaect en hadde dair af geiffent om ii 1/3 gulden holl. xx groten
item GHERIT VAN MAREN, JAN VAN HAEFTEN, ende HEYMERIC HUYSMAN van enen scake des wij niet claer betugen en consten geiffent biden scoutheit vanden Bosch voir den vonnisse om xii nye gulden maken viii gulden holl. xvi groten

Summa summarum van alden innemen voirscreven lxxvi 1/3 gulden holl. xii groten

=============================================================

069.1.3.3 

Dit is dat uytgeven GODERTS voirs. binnen den tide voirscreven.
inden irsten van den lijfpensien van Oesterwijc die viel op Sente Gertruden dach xii 1/3 gulden peter maken xvii 1/3 gulden holl. xiii groten
item den hangdief van enen gericht ii nye gulden maken i gulden holl. xx groten
item den selven voir sinen cost xviii groten
item enen goeden vrient van heymeliker verbodingen xvi nye gulden maken xi gulden holl. iiii groten
item gegeven den HOGENSCOUTHEIT VANDEN BOSCH vanden broeken ende forefeyten voirscreven die ic alingen gerekent hebbe ontfaen, die twee deel die comen geloepen op li gulden holl. ende viii groten
item DEN GREVE VAN CLEVE van sijnre pensien vanden termijn van paesschen xxv peter maken xxxvii 1/3 gulden holl.
item gegeven den rincmeester van Brabant doem miin HEER VAN BOURGOINIEN quam te Bruessel ten coste te helpen xxv gulden holl.

Summa summarum van alden uytgeven binnen den tide voirscreven cxlv gulden holl. xi groten

Summa vanden ontfaen was lxxvi 1/3 gulden holl. xii groten
Aldus blijft onse genedige vrouwe sculdich GODERTS hoiren scoutheit voirs. van desen rekeninge lxviii gulden holl. xxv groten vleemsch
item in eenen brieve [verder niets ingevuld]

069.1.3.4

stempel 2695  etiketten 2695 en 1008
geschreven no. 2695 en het jaartal 1401

